[{"text_idx": "#000005", "text": "\u201cRwyf wedi galw ar Lywodraeth Cymru am ddatganiad brys ar seilwaith ffiniau ym mhorthladd Caergybi. Mae yna rannau o\u2019r isadeiledd sy\u2019n gyfrifoldeb Llywodraeth Cymru a rhannau sy\u2019n gyfrifoldeb Llywodraeth y DU. Mae angen eglurhad \u2013 rwyf wedi cael digon o\u2019r diffyg tryloywder a chyfathrebu gan Gyllid a Thollau EM, ac nid wyf eto wedi derbyn ymateb ganddynt yn dilyn y ddealltwriaeth ddiweddar eu bod wedi prynu\u2019r Truckstop Roadking, lle bydd pobl yn colli eu swyddi."}, {"text_idx": "#000006", "text": "\u201cRhaid i ni wybod yn union beth yw safbwynt Llywodraeth Cymru ar hyn. Pa drafodaethau y mae Gweinidogion wedi\u2019u cael gyda Llywodraeth y DU ar swyddi a sicrwydd i bobl sy\u2019n gweithio yn y Roadking nawr, o ran cael swyddi yn y datblygiad tollau newydd? A fyddant yn gallu symud yn syth yno heb seibiant yn eu cyflogaeth? Beth fydd yn digwydd i\u2019r lori\u0308au sydd wedi bod yn parcio yn Roadking? Mae\u2019n adnodd mor bwysig, fel rhan o seilwaith y porthladdoedd."}, {"text_idx": "#000007", "text": "\u201cRwyf hefyd wedi clywed bod Llywodraeth Cymru yn symud y datblygiad a oedd yn cael ei baratoi ar Barc Cybi. Mae angen i gymuned Caergybi a phobl Ynys Mo\u0302n wybod beth sy\u2019n digwydd ar frys. \u201d"}, {"text_idx": "#000009", "text": "\u201cRwy\u2019n siw\u0302r bod yr Aelod yn ymwybodol bod Llywodraeth y DU wedi hysbysu Llywodraeth Cymru yn hwyr iawn mewn perthynas a\u0302\u2019r seilwaith ffiniau y bydd ei angen, yng Nghaergybi ac, yn amlwg, yn ne-orllewin Cymru. Mae\u2019r Gweinidog Economi yn arwain ar y maes hwn, a gwn ei fod ar hyn o bryd yn edrych ar ychydig o gyngor yngly\u0302n a\u0302 hyn. Gofynnaf iddo gyflwyno datganiad ysgrifenedig pan fydd ganddo fwy o wybodaeth i\u2019w rannu gyda\u2019r Aelodau. \u201c"}, {"text_idx": "#000014", "text": "\u201cRwy\u2019n hynod siomedig fod Caergybi yn wynebu ergyd pellach\u201d \u2013 Rhun ap Iorwerth AS wedi\u2019r cyhoeddiad bod cangen Lloyds Bank Caergybi yn cau"}, {"text_idx": "#000015", "text": "Wrth ymateb i\u2019r cyhoeddiad bod \u2018Lloyds Bank\u2019..."}]